EkBass/fiwiki-20250220-pages-articles huggingface dataset:
Hangon laajentamissuunnitelma

Hangon laajentamissuunnitelma tarkoittaa Neuvostoliiton operatiivista suunnitelmaa hyökätä Hangon sotilastukikohdasta sen ympäristöön Tammisaareen ja Padvamaalle varmistaen näin sivustat laajempaa operaatiota varten. Tällä tarkoitettiin hyökkäystä Suomen mantereelle välirauhan aikana 1940–1941 tukikohdan kautta. Manninen 2008: s. 119. Hangon tukikohdan komentaja kontra- amiraali S.F. Belusov hahmotteli perussuunnitelman elokuussa 1940 suhteuttaen ne Neuvostoliiton Itämeren laivaston kokonaissuunnitelmaan. Itämeren laivaston yleissuunnitelma puolestaan valmistui 1. syyskuuta 1940. Manninen 2008: s. 274. Yleissuunnitelman Hangon laajentamissuunnitelma perustui tilanteeseen, jossa Suomi olisi talvisodan tapaan yksin tai korkeintaan Ruotsin tukema. Tällöin Itämeren laivaston tehtävänä oli yhteyksien katkaisu Itämerellä, Pohjanlahdella ja Suomen saaristossa. Belusov olikin pahoillaan, ettei talvisodassa ollut kyetty hyökkäämään Ahvenanmaalle, koska kuljetusaluksia ei ollut käytettävissä tarpeeksi. Näiden varmistusten jälkeen Hangosta voitiin tällöin hyökätä sisämaahan. Tämän hyökkäyksen edellytettiin puolestaan toteutettavan Leningradin sotilaspiirin saamien ohjeiden mukaan yhdessä Viipurista länteen tapahtuvan hyökkäyksen kanssa. Hangon lounaisrintaman ja Viipurin kaakkoisen rintaman oli tarkoitus luoda myös pohjoinen rintama Sallan kohdalle, joka katkaisisi Suomen. Manninen 2008: s. 120. Syksyllä 1940 muutettiinkin joukkojen johto-organisaatiota maasodankäyntiä silmällä pitäen, kun Hangossa sijaitsevat joukot siirrettiin Itämeren laivastosta Leningradin sotilaspiirin alaisuuteen. ==Katso myös== *Hangon rintama 1941 ==Lähteet== *Manninen, Ohto: Miten Suomi valloitetaan: Puna-armeija operaatiosuunnitelmat 1939-1944. Helsinki: Edita, 2008. ISBN 9789513752781. ===Viitteet=== Luokka:Hangon historia Luokka:Toisen maailmansodan hylätyt sotilasoperaatiot Luokka:Välirauha
Poi

Poi on havaijinkielinen sana, joka tarkoittaa polynesialaista perusruokaa, joka valmistetaan taaro-kasvin () mukulasta. Poi valmistetaan muhentamalla keitetty tai höyrytetty mukula hyvin sakeaksi nesteeksi. Muhentamisen aikana siihen lisätään vettä ja vielä juuri ennen syömistä, jotta sille saadaan haluttu koostumus, joka voi olla nestemäinen tai taikinamainen (sitä voidaan sanoa kahden sormen tai kolmen sormen poiksi sen mukaan, montako sormea koostumuksesta riippuen tarvitaan sitä syödessä). Taarosta valmistettua poi- ruokaa ei pidä sekoittaa seuraaviin: * Samoalainen poi, joka on puuromainen jälkiruoka. Se valmistetaan soseuttamalla kypsiä banaaneja, joihin sekoitetaan kylmää vettä tai nykyään myös jäätä. * Tahitilainen po'e. Se on makea, vanukasmainen ruokalaji, jonka valmistusaineet ovat banaani, papaija tai mango, jota paistetaan kakuksi, jota syödään kookoskerman kanssa. Poita käytetään myös maidon korvikkeena maitoallergisille. == Lähteet == ==Aiheesta muualla== *Poin historia *"Powered By Poi" , Maui No Ka 'Oi Magazine, Vol.11 No.4 (July 2007). *"Kipahulu Kitchen" Article about community commercial kitchen in Kipahulu, Maui, where poi is made. Maui No Ka 'Oi Magazine, Vol.10 No.2 (April 2006) Luokka:Havaijilainen keittiö
Komia-turnaus

Komia-turnaus on Seinäjoella vuodesta 2010 lähtien pelattu kansainvälinen jalkapalloturnaus. Turnaus pelataan Wallsport Areenalla. Vuonna 2010 turnaus järjestettiin 12.–14. helmikuuta, ja siinä olivat mukana Helsingin Jalkapalloklubi, AIK Fotboll, Tampere United, Örebro SK Fotboll, Seinäjoen Jalkapallokerho sekä Wall-Akatemia Seinäjoelta ja TamU Akatemia Tampereelta. Vuonna 2011 turnaus järjestettiin 9.–13. helmikuuta, ja turnaukseen osallistuivat Veikkausliigan hallitseva mestari HJK, Turun Palloseura, Djurgårdens IF FF, Örebro, Viron mestari FC Flora ja SJK. Joillekin joukkueille turnauksessa kertyi kolme ottelua, ja joillekin yksi. Vuonna 2012 turnaus järjestettiin 8.–12. helmikuuta, jolloin mukana olivat HJK, Djurgårdens, Örebro, FC Flora, JJK sekä Suomen jalkapallomaajoukkue. Vuonna 2013 turnaus järjestettiin 13.–16. helmikuuta. Turnaukseen osallistuvat SJK, FC Inter Turku, Vaasan Palloseura, Suomen alle 21-vuotiaiden maajoukkue, JK Nõmme Kalju sekä Mjällby AIF. Turnauksen voitti ruotsalainen Mjällby AIF, joka voitti loppuottelussa SJK:n 3–0. == Lähteet == Luokka:Suomen jalkapallokilpailut Luokka:Seinäjoen urheilutapahtumat
KNM Tyr

KNM Tyr on ollut kolmen Norjan laivaston aluksen nimenä. *KNM Tyr (1887), Gor- luokan 2. luokan tykkivene *KNM Tyr (N47), miinanraivaaja *KNM Tyr (N50), sukeltajien emälaiva
KySat

KySat-1 oli Kentucky Space-konsortion kehittämä 1U-kokoinen CubeSat (1kg), jonka laukaisu epäonnistui 4. maaliskuuta 2011 Taurus-kantoraketilla. Satelliitin suunniteltu toiminta-aika oli 18-24 kuukautta. Satelliittikonsortiossa on useampi kentuckyläinen yliopisto. Numero viittaa siihen, että konsortio aikoo tehdä useampia satelliitteja. ==Lähteet== ==Aiheesta muualla== * Satelliitin sivusto Luokka:CubeSat-satelliitit
Columella

thumb|Columellan patsas. Plaza de las Flores, Cádiz. Lucius Junius Moderatus Columella (4 jaa. Gades, Hispania Baetica – noin 70 jaa.) oli hispanialaissyntyinen roomalainen kirjailija. Tarantosta löydetyn piirtokirjoituksen mukaan Columella palveli tribuunina legio VI Ferratassa, joka oli sijoitettu Syyriaan. Armeijauransa jälkeen Columella ryhtyi maanviljelijäksi. Hän omisti suuria maa-alueita Italiassa. Hänen 12-osainen teoksensa Res rustica ('Maataloudesta') on säilynyt kokonaan, ja se on nykyisin tärkein roomalaisen maatalouden lähde yhdessä Cato vanhemman ja Varron teosten kanssa, joita hän toisinaan siteeraa. Teoksessa hän valitti, että Italian suurmaatiloja hoidettiin huonosti, eivätkä italialaiset maataloustuotteet siksi kyenneet kilpailemaan laadussa provinssien tuotteiden kanssa. Teossarjan kymmenes osa oli alun perin tarkoitettu sen viimeiseksi, ja sen Columella kirjoitti Vergiliuksen kunniaksi heksametrilla. Hänen toinen pienempi, puita käsittelevä teoksensa (De arboribus) on myös säilynyt. == Lähteet == == Aiheesta muualla == * Latinankielinen teksti, The Latin Library * Kirjat I–IV englanninkielisenä käännöksenä, LacusCurtius Luokka:Roomalaiset kirjailijat Luokka:Vuonna 4 syntyneet Luokka:70-luvulla kuolleet
Jani Meriläinen

Jani Meriläinen (s. 18. heinäkuuta 1974 Rovaniemi) on entinen jalkapallomaalivahti, joka toimii tällä hetkellä FC Inter Turun InterAction- johtajana. Rovaniemen Palloseuran kasvatti Meriläinen debytoi kasvattajaseurassaan Veikkausliigassa kaudella 1992 Mikkelin Palloilijoita vastaan. Seuraavan liigaottelunsa hän pelasi kuitenkin vasta 1997, jolloin hän alkoi saada enemmän RoPS:ssa peliaikaa. Kaudeksi 2001 Meriläinen siirtyi Turkuun FC Interiin, jossa hän tuolloin pelasi 20 liigaottelua. Kaudella 2002 liigaminuutteja ei kuitenkaan kertynyt Interissä, vaan hän siirtyi Kotkaan KooTeePeehen 2003. Vuonna 2004 Meriläinen palasi Turkuun, jossa hän toimi Interin maalivahtivalmentajana ja joukkueenjohtajana kauden 2020 päättymiseen asti. Hän on toiminut myös Suomen poikamaajoukkueiden valmennuksessa ja Palloliiton läntisen alueen maalivahtivalmentajien kouluttajana vuodesta 2016 asti. Hänen valmentajauransa saavutuksiin kuuluvat Veikkausliigan mestaruus 2008, Suomen Cupin voitto 2009 ja Liigacupin voitto 2008 Interissä. Meriläinen on valittu jalkapallotoimittajien Pallo-Koplan liigatähdistöjoukkueen koplajohtajaksi vuosina 2008, 2012 ja 2021. Meriläinen pelasi myös urallaan myös 21 futsalmaaottelua Suomen paidassa. Hänet valittiin vuoden futsalpelaajaksi Suomessa kaudella 2003–2004. == Lähteet == Luokka:Suomalaiset jalkapallomaalivahdit Luokka:Suomalaiset jalkapallovalmentajat Luokka:Suomalaiset futsalpelaajat Luokka:Vuonna 1974 syntyneet Luokka:Elävät henkilöt
Luettelo jaetuista Jussi-palkinnoista määrällisesti

Tämä on luettelo jaetuista Jussi-palkinnoista määrällisesti. Suomalaisen elokuva-alan Jussi-patsaita on jaettu vuodesta 1944 lähtien. Tämä luettelo listaa kuinka monta kertaa on jaettu kotimaisia Jussi-patsaita (kJp), kotimaisia kunniakirjoja (kkk), kotimaisia kunnia- ja kiitosmainintoja (kks), ulkomaisia Jussi-patsaita (uJp), ulkomaisia kunniakirjoja (ukk) sekä ulkomaisten elokuvien kunniakirjoja (uek). ==Taulukko jaetuista palkinnoista, kunniakirjoista sekä kunnia- ja kiitosmaininnoista== Vuosi 1944 7 1945 8 1946 8 3 1947 7 1948 8 4 1949 8 1 12 1950 9 1 10 1951 9 2 15 1952 8 2 12 1953 11 12 1954 8 2 12 1955 13 2 11 1956 10 1 10 1957 8 1 3 10 1958 4 3 12 1959 8 3 12 1962 9 3 15 1963 14 4 1 18 1964 9 1 5 12 1966 14 6 28 1967 7 8 1 14 1968 4 13 1 15 1969 10 16 15 1970 5 9 1 16 1971 7 9 18 1972 6 5 2 16 1973 5 9 3 20 1974 10 9 1 15 1975 6 11 1 17 1976 7 11 1 15 1977 7 4 15 1978 12 7 15 1979 10 10 1 17 1980 9 10 20 1981 11 9 16 1982 7 12 1 14 1983 8 16 1 13 1984 9 14 1 11 1985 9 6 1 13 1986 10 7 14 1987 9 10 12 1988 8 12 11 1989 11 6 13 1990 11 4 15 1991 10 5 10 1992 14 3 10 1993 10 1994 13 1995 7 1996 7 1997 11 1998 13 1999 12 2000 13 2001 13 2002 14 2003 14 2004 14 2005 14 2006 14 2007 14 2008 15 2009 14 2010 15 2011 15 2012 15 2013 16 YHTEENSÄ 675 248 5 21 21 585 == Lähteet == *Filmiauran Jussit.fi Jussi-voittajat kautta aikojen * Luokka:Jussi-palkinto Jussi-palkinnot
Pekka Talaslahti

Pekka Talaslahti (s. 1. lokakuuta 1945) on entinen suomalainen jalkapalloilija. Hyökkääjänä pelannut Talaslahti edusti urallaan Töölön Vesaa 1964, Helsingin Jalkapalloklubia 1965–1971, Helsingin Palloseuraa 1972–1973 ja Finnairin Palloilijoita 1974–1979. Hän voitti HJK:ssa Suomen Cupin 1966. Kaikkiaan Talaslahti pelasi seitsemän HJK-kauden aikana 119 mestaruussarjan ottelua, joissa hän teki 68 maalia. Hän oli mestaruussarjan paras maalintekijä kaudella 1969. Talaslahti pelasi Suomen maajoukkueessa yhden maaottelun vuonna 1969. Talaslahti pelasi myös jääkiekkoa vähän aikaa Jokereissa Suomen sarjassa kunnes hän päätti keskittyä jalkapalloon. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1945 syntyneet Luokka:Elävät henkilöt
Fritz Walter (jalkapalloilija, 1960)

Fritz Walter (s. 21. heinäkuuta 1960 Mannheim) on saksalainen entinen jalkapalloilija. Walter pelasi Saksan Bundesliigassa kaikkiaan 348 ottelua vuosina 1983–1997 ja teki niissä 157 maalia. Walter edusti Bundesliigaurallaan kolmea seuraa: SV Waldhof Mannheimia, VfB Stuttgartia ja Arminia Bielefeldia. Walter voitti Stuttgartissa Bundesliigan mestaruuden 1992 ja pääsi UEFA Cupin loppuotteluun 1989. == Lähteet == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1960 syntyneet Luokka:Elävät henkilöt
Maria Söderström

Maria Irene Söderström (s. 17. huhtikuuta 1974 Helsinki) on suomalainen kestävyysjuoksija ja triathlonisti. Yleisurheilussa hän edustaa HIFK:ta ja vastaa itse valmennuksestaan. Söderström edusti Suomea maaotteluissa vuosina 1999–2005. Hän voitti 10 000 metrin maaottelujuoksun Helsingissä vuonna 2000. Pohjoismaiden-mestaruuskilpailuissa hän sai 10 000 metrillä pronssia 2003 sekä maastojuoksun joukkuekilpailussa kultaa 2002, hopeaa 1999 ja 2003 sekä pronssia 1997, 2000 ja 2001. Söderström on saavuttanut Kalevan kisoissa 5 000 metrillä hopeaa 2000 ja pronssia 2007. 10 000 metrillä hän sai kultaa 2000 ja 2002, hopeaa 2004 sekä pronssia 2003, 2005 ja 2009. 3 000 metrin estejuoksun Suomen-mestaruuden hän voitti 2003 ja sijoittui kolmanneksi 2004. Puolimaratonin Suomen-mestaruuden hän on voittanut 2000 ja 2001 sekä saanut hopeaa 1998, 2002, 2003, 2004 ja 2007. Maastojuoksun SM-kilpailuissa hän oli toinen 2002 sekä kolmas 1999 ja 2003. Sisäratojen SM-kilpailuissa hän on saanut 3 000 metrillä hopeaa 1999 ja 2001 sekä pronssia 1996, 1997 ja 2000. Söderström on kilpaillut myös triathlonissa ja saavuttanut lajissa SM- mitaleita; sprinttimatkalla hopeaa vuonna 2013 ja pronssia 2012, puolimatkalla kultaa vuonna 2017, hopeaa vuonna 2014 ja 2015 ja pronssia vuonna 2013 sekä perusmatkalla kultaa 2014 ja hopeaa 2013 ja 2015. == Henkilökohtaiset ennätykset kestävyysjuoksussa == ===Ulkoradat=== Matka Aika Paikka Päivä 1 500 m 4.35,09 Lohja 27. heinäkuuta 2000 3 000 m 9.33,68 Turku 2. elokuuta 2000 5 000 m 16.25,62 Lapinlahti 16. heinäkuuta 2000 10 000 m 33.45,16 Helsinki 2. syyskuuta 2000 Puolimaraton 1.16.14 Nurmo 6. huhtikuuta 2002 Maraton 2.49.30 Hampuri, Saksa 24. huhtikuuta 2005 3 000 m ej 10.29,45 Helsinki 6. syyskuuta 2003 ===Sisäradat=== Matka Aika Paikka Päivä 1 500 m 4.33,51 Helsinki 9. helmikuuta 2003 3 000 m 9.41,87 Uumaja, Ruotsi 24. helmikuuta 2001 3 000 m (ylipitkä rata) 9.31,71 Tampere 20. helmikuuta 2000 == Lähteet == Luokka:Suomalaiset kestävyysjuoksijat Luokka:Suomalaiset estejuoksijat Luokka:Suomalaiset maastojuoksijat Luokka:Suomalaiset triathlonistit Luokka:Vuonna 1974 syntyneet Luokka:Elävät henkilöt
Filosofinen psykologia

Filosofinen psykologia koskee kysymyksiä henkisistä toiminnoista. Katso * Mielenfilosofia * Psykologian filosofia
Keinumorsian

Keinumorsian on Valentin Vaalan ohjaama mustavalkoinen suomalainen elokuva vuodelta 1943. Elokuva perustuu Lauri Haarlan kansannäytelmään Keinu-morsian, jonka kantaesitys oli Turun Työväen Teatterissa 21. helmikuuta 1942. Elokuva oli 33-vuotiaan Vaalan kahdeskymmenes ohjaus. Elokuvan aikajännettä laajennettiin käsikirjoitusvaiheessa kattamaan koko vuosi. Maatalon töiden kuvauksia tehtiin Urjalassa. Pääkuvaaja oli Eino Heino, jonka erityisalaa ovat olleet maisemakuvat, mutta tässä elokuvassa niitä kuvasi Aimo Jäderholm, joka kertoo siitä muistelmissaan Kultainen kamera. Tieto ei ollut kantautunut kriitikko Paula Talaskivelle, joka arvostelussaan kiitteli Heinon kuvaamaksi luulemaansa maisemakuvausta. Tukkisavotan ulkokuvat ovat peräisin aiemmasta Suomi-Filmin lyhytelokuvasta vuodelta 1939. ==Tarina== Elokuva kertoo myllyrengin ja maalaistalon tyttären kivikkoisen rakkaustarinan. Isälle renki ei kelpaa tyttären sulhaseksi, ja renki saa lähteä muualle. Tytär naitetaan vanhempien hyväksymälle varakkaalle vanhemmalle miehelle. Renki palaa töihin entisen morsiamensa taloon, mutta aviomies ei tunnista häntä.Telvis.fi ==Arviot== Aikalaiskriitikoiden arvioissa vaikutti taustalla tuore teatteriesitys. Vertailussa elokuva sai sekä kiitosta että moitteita. Nimimerkki -torni- (Ilta-Sanomat) kirjoittaa: ”Teatteri kuultaa kautta linjan elokuvan läpi”, ja lisää, että näytelmä ”ei ole ollut mikään erikoisen kiitollinen elokuvattava”. Olavi Veistäjä (Aamulehti) taas piti elokuvaa ”oivallisena näytteenä siitä, miten näytelmästäkin voidaan muovata filmi, joka ei ole elokuvattua teatteria”. Lehdistöarvio, viitattu 10.9.2014 Monet totesivat että elokuva oli Vaalan kahdeskymmenes mutta ei kuitenkaan hänen parhaimpiaan, muun muassa Paula Talaskivi, (Helsingin Sanomat), ja samaa mieltä oli Hans Kutter (Hufvudstadsbladet). Televisioesityksen yhteydessä 1982 Markku Tuuli (Katso) arvioi: ”Filmi on kestänyt aikaa paremmin kuin monet muut raskaammalla paatoksella toteutetut maalaisdraamat.” Eräs 2000-luvun kriitikko näkee pariutumisriiteistä kertovassa elokuvassa mielenkiintoista eroottista kuvasymboliikkaa, joka kuitenkin on hienostuneempaa kuin Teuvo Tuliolla.JK: Keinumorsian, Viikon tv-elokuvia, Tv-maailma, 36/2014 sivu 11 ==Näyttelijät== ==Lähteet== Luokka:Vuoden 1943 suomalaiset elokuvat Luokka:Suomalaiset mustavalkoelokuvat Luokka:Suomalaiset näytelmiin perustuvat elokuvat Luokka:Valentin Vaalan ohjaamat elokuvat
Norjan laivaston tykkiveneet

Norjan laivaston tykkiveneet listaa Norjan laivastossa palvelleet tykkiveneet. Yhdistyneen kuningaskunnan, Ranskan ja Yhdysvaltojen aloittaessa rautarunkoisten alusten valmistamisen 1850-1860 puurunkoiset alukset tulivat palveluskelvottomiksi. Norjan kuninkaallinen laivasto siirtyi samalla tykkiveneaikaan. Vuoden 1855 laivastosuunnitelma esitti kahdentoista höyrykäyttöisen tykkiveneen valmistamista. Alukset jaettiin kolmeen eri luokkaan. Vuoden 1877 laivastosuunnitelmassa oli kaksitoista ensimmäisen luokan, 24 toisen luokan ja 46 kolmannen luokan tykkivenettä. Budjettivarat eivät kuitenkaan mahdollistaneet suunnitelman toteuttamista ja sitä supistettiin seuraavien vuosien aikana, minkä lisäksi alusten ominaisuuksia rajattiin. Laivaston hankintoja supisti vielä lisää laivasto- ja armeijaministeriöiden yhdistäminen 1884 puolustusministeriöksi, jolloin samalla puolustushankinnat siirtyivät maavoimia suosivaksi. == 1. luokan tykkiveneet == Ensimmäisen luokan tykkiveneiden tuli omata hyvät merenkulkuominaisuudet, jotta ne kykenisivät toimimaan Norjan pohjoisilla aluevesillä. Ainoastaan neljä valmistettiin ja nekin olivat kaikki keskenään erilaisia. * KNM Ellida (1882-1925)Gardiner, Robert 1860-1905 s. 371 * KNM Sleipner (1878-1935)Gardiner, Robert 1860-1905 s. 370 * KNM Viking (1891-1920) luokiteltu panssarikansiristeilijäksi 1903 * KNM Frithjof (1895-1928) luokiteltu 1900-luvun alussa panssarikansiristeilijäksi == 2. luokan tykkiveneet == *Rjukan-luokka ** KNM Rjukan (1861-1893) ** KNM Sarpen (1861-1940) *Glommen-luokka ** KNM Lougen (1864-1903) ** KNM Glommen (1864-1903) Vuosina 1874-1887 valmistui Carljohansvernin telakalla Hortenissa seitsemän toisen luokan tykkivenettä. * Vale-luokka ** KNM Vale (1874-1947) miinalaivaksi 1911. ** KNM Uller (1876-1940) miinalaivaksi 1911. ** KNM Nor (1878-1949) miinalaivaksi 1912. ** KNM Brage (1878-1946) miinalaivaksi 1912. ** KNM Vidar (1882-1947) miinalaivaksi 1911. * Gor-luokka ** KNM Gor (1884-1945) miinalaivaksi 1913. ** KNM Tyr (1887-1945) miinalaivaksi 1913. * KNM Æger (1894-1932) == 3. luokan tykkiveneet == Norjan laivastolle valmistettiin vuosina 1840-1845 47 tykkisaloppia, minkä lisäksi vanhoja saloppeja kunnostettiin. Alusmalli oli käytössä jo Napoleonin sodissa. Kahdeksantoista tykkisaloppia muutettiin kolmannen luokan tykkiveneeksi ja loput näistä vanhentuneista aluksista romutettiin. Muutotyöt tehtiin 1872-1883, joiden aikana aluksiin asennettiin kaksi höyrykonetta. Näiden yhteisteho oli noin 70 hevosvoimaa ja niiden avulla alusten nopeus oli noin 6-8 solmua. Alukset aseistettiin yhdellä 17 senttimetrin rihlatulla suustaladattavalla kanuunalla. Aluksen miehistöön kuului 19 miestä. 3\. luokan tykkiveneet olivat: *KNM Dverg *KNM Nøk *KNM Aasgaardstrand *KNM Kongsberg *KNM Kristiansand *KNM Skudesnes *KNM Karmøe *KNM Skien *KNM Tønsberg *KNM Horten *KNM Langesund *KNM Porsgrund *KNM Laurvig *KNM Arendal *KNM Lillesand *KNM Brevig *KNM Trold == Lähteet == * * * === Viitteet ===
Kulttuurikeskus Karjalantalo

Kulttuurikeskus Karjalantalo on Joensuun keskustassa Ilosaaressa toimiva rytmimusiikin keskus. Keskus avattiin 11. helmikuuta 2011. Keskus sisältää Joensuun Popmuusikoiden klubi- ja ravintolatoiminnan ja Pohjois-Karjalan ammattikorkeakoulun pop-jazz- ja kansanmusiikin opetuksen.Joensuun Popmuusikot . Lisäksi talossa on ravintola. Joensuun Popmuusikoiden perustama Joensuun Töminä osakeyhtiö vuokrasi keskusta varten huhtikuussa 2010 Karjalaisen Kulttuurin Edistämissäätiöltä (KKES) Karjalantalon. Talon koko toiminta siirtyi vuoden 2011 alussa Joensuun Popmuusikot ry:n hallintaan. Aikaisemmin talossa toimi ravintola Puukello ja KKES, ja talo oli erilaisten kokousten, juhlien ja tapahtumien pitopaikka. ==Kerubi== Keskuksessa on neljä Ravintola Kerubi -nimellä toimivaa kokonaisuutta: Kerubin Keittiö, Kerubin Sali, Kerubin Kellari ja keväällä 2011 avautuva Kerubin Terassi. Kerubi-nimi on perua Joensuussa aikaisemmin toimineesta rokkibaarista. ==Ammattikorkeakoulu== Pohjois-Karjalan ammattikorkeakoulun musiikinkoulutusohjelman toimintaa varten on opetustiloja, kokoustiloja, äänieristettyjä treenikämppiä ja soittoluokkia. ==Lähteet== ==Aiheesta muualla== * Kulttuurikeskus Karjalantalo Luokka:Joensuun rakennukset ja rakennelmat
KNM Sleipner (1877)

KNM Sleipner oli Norjan laivaston vuonna 1877 vesillelaskettu 1. luokan tykkivene. == Valmistus == Alus tilattiin Hortenista laivastontelakalta, missä köli laskettiin telakkanumerolla 56. Alus laskettiin vesille 7. elokuuta 1877.Gardiner, Robert s. 370Lardex.net - Hortenin valmistamien alusten luettelo == Palvelus == Alus modernisoitiin vuonna 1900, jolloin sen mastot ja takilointi poistettiin. Valmistuttuaan se siirrettiin kadettien koululaivaksi, jona se palveli vuoteen 1915. Alus siirrettiin majoitustilaksi ja edelleen vuonna 1921 varastoksi laivaston ilmavoimille. Alus poistettiin lopullisesti palveluksesta vuonna 1932 ja se myytiin romutettavaksi vuonna 1935. == Lähteet == * * * === Viitteet === Luokka:Norjan laivaston tykkiveneet
KNM Viking (1891)

KNM Viking oli toinen Norjan laivaston panssarikansiristeilijästä. == Valmistus == Alus tilattiin Hortenin laivastontelakalta. Se laskettiin vesille 2. huhtikuuta 1891 ja otettiin palvelukseen vielä samana vuonna. Alus luokiteltiin valmistuessaan panssarikansiristeilijäksi 1,4 tuuman panssarikannen perusteella. == Palvelus == Viking modernisoitiin 1903, minkä jälkeen sen aseisuksena oli kaksi 4,7 tuuman 44 pituuskaliiperin, neljä kahdentoista naulan ja kuusi kolmen naulan tykkiä sekä yksi 16 tuuman torpedoputkiConway's 1860-1905 s. 370. Alus poistettiin palveluksesta 1920, minkä jälkeen se oli vuodesta 1924 alkaen Norjan punaisen ristin sairaalalaivanaConway's 1906-1921 s. 348. == Lähteet == * * * ===Viitteet=== Luokka:Norjan laivaston tykkiveneet Luokka:Sairaalalaivat
KNM Frithjof (1895)

KNM Frithjof oli Norjan laivaston toinen panssarikansiristeilijä ja se laskettiin vesille laivastotelakalla Hortenissa 1895. Alus muutettiin 1908 koululaivaksi, mistä tehtävästä se poistettiin laivaston palveluksesta 1928.Conway's 1906-1921 s. 348 == Lähteet == * * * ===Viitteet=== Luokka:Norjan laivaston tykkiveneet
Betoni-Jussi elämäntyöstä

Betoni-Jussi elämäntyöstä (lyhyemmin Betoni-Jussi) on yksi suomalaisen elokuva-alan Jussi-palkinnoista, jonka jakaa Filmiaura. Betoni-Jussi on erikoispalkinto, joka myönnetään merkittävästä elämäntyöstä suomalaisen elokuvan parissa.Filmiaura: Jussit.fi: 9. Mitä kategorioita Jussi-palkinnossa on? Betoni-Jussi myönnetään henkilölle; poikkeus on vuosi 1990, jolloin se myönnettiin Tampereen elokuvajuhlat -tapahtumalle. Tavalliset Jussi-patsaat valmistetaan kipsistä, mutta Betoni-Jussi valetaan nimensä mukaisesti betonista. == Voittajat == Myöntämisvuosi Myönnetty 1978 Teuvo Aura 1978 Annikki Arni 1979 Paula Talaskivi 1980 Tapio Vilpponen 1981 Erik Blomberg 1981 Eino Mäkinen 1985 Spede Pasanen 1987 Risto Orko 1989 Tapio Vilpponen 1990 Tampereen elokuvajuhlat 1991 Renny Harlin 1992 Peter von Bagh 1997 Jukka Mäkelä 1998 Vesa-Matti Loiri 2008 Åke Lindman 2010 Lasse Pöysti 2011 Matti Kassila 2012 Elina Salo 2013 Anneli Sauli 2014 Jörn Donner 2015 Antti Litja 2016 Kari Sohlberg 2017 Helena Ylänen 2018 Maunu Kurkvaara 2019 Hannele Lauri 2020 Markus Selin 2021 Pirjo Honkasalo 2022 Heikki Nousiainen 2023 Esko Salminen 2024 Kati Outinen == Lähteet == *Filmiauran Jussit.fi Jussi-voittajat kautta aikojen === Viitteet === Luokka:Jussi-palkinto Luokka:Kunniamaininnat
KNM Tordenskjold (1897)

KNM Tordenskjold oli Norjan laivaston toisessa maailmansodassa palvellut Tordenskjold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940. == Valmistus == Alus tilattiin 1896 Armstrongin Low Walkerin telakalta Elswickistä. Suunnittelijana oli Phillip Watts. Köli laskettiin 18. maaliskuuta 1896 telakkanumerolla 649. Alus laskettiin vesille 10. maaliskuuta 1898. Aluksen viimeiset telakan koeajot päättyivät vielä samana vuonna 10. kesäkuuta ja se luovutettiin tilaajalle 2. huhtikuuta.Brook, Peter s. 205 == Palvelus == Tordenskjold siirrettiin ensimmäisen maailmansodan päätyttyä 1918 koululaivaksi, missä tehtävässä se teki kahdeksantoista koulutuspurjehdusta. Alus todettiin sotaan kelpaamattomaksi 1930-luvun puolivälissä. Saksan hyökättyä Norjaan huhtikuussa 1940 alus jäi saksalaisille. == Nymphe == Saksan laivasto muutti aluksen ilmatorjuntatehtäviin aseistettuna 10,5 cm ilmatorjuntatykeillä ja nimesi sen Nympheksi. == Toisen maailmansodan jälkeen == Alus palautettiin Saksan antauduttua ja Euroopan sotatoimien päätyttyä Norjan laivastolle, joka sijoitti sen majoituskäyttöön. Alus myytiin romutettavaksi 1948. ==Lähteet== * * === Viitteet === Luokka:Norjan laivaston Tordenskjold-luokan rannikkopanssarilaivat Luokka:Armstrongin valmistamat alukset
Elswick (Newcastle upon Tyne)

Elswick on alue Newcastle upon Tynen kaupungissa Englannissa. Se sijaitsee kaupungin länsiosassa ja rajoittuu Tynejokeen. Koillisen hiilikaivosteollisuudesta on ensimmäinen maininta vuodelta 1330, jolloin kirjattiin, että Tynemouthin priori antoi ”Elstewykeen” luvan Heygrove- nimiselle hiilikaivokselle viiden punnan vuosivuokralla. Elswickin nimi tunnetaan William Armstrongin suurista sotatarvike- ja meriteollisuustehtaista Mitchell & Co. Elswick Park, jotka liittyvät samannimiseen vanhaan kartanoon, joka nyt on virkistysaluettaEncyclopaedia Britannica 1911 . Alueen väkiluku on 11 325, mikä on 4,4 prosenttia Newcastlen koko väestöstä. Alueen väestöstä 33 prosentilla on auto, kun kaupungissa keskimäärin auton omistajia västöstä on 54,7 prosenttia. ==Koulutus== Elswickissä on kaksi alakoulua, St Michael’s RC ja Canning Street ja yksi esikoulu. Alueella on myös Newcastle College. ==Virkistys ja vapaa-aika== Elswickissä on Cruddas Parkin kirjasto. Elswickin puisto ja uima-allas sijaitsevat myös alueella, ja siellä on tenniskenttiä ja sateelta suojattuja 5 A Side -pelipaikkoja. ==Tilastot== Ikäryhmä Määrä alle 16 2 419 16–24 1 808 25–44 3 246 45–64 2 277 65–74 846 75+ 734 Etninen ryhmä Määrä % Valkoisia 9 055 80 afrokaribialaisia 68 0,6 eteläaasialaisia 1 850 16,3 kiinalaisia 61 0,5 muita 283 2,5 Alueen 5 886 rakennuspaikasta 12,9 % on rakentamattomia, mikä on yli kaksinkertainen luku verrattuna kaupungin keskimääräiseen 5,3 prosenttiin. Omistaja asuu 28,6 % asunnoista, mikä on paljon vähemmän kuin kaupungissa keskimäärin: 53,3 %. ==Lähteet== *Newcastle Council 2001 väestötilasto, Elswick ===Viitteet=== ==Aiheesta muualla== * Newcastle Council Ward Info: Elswick Luokka:Newcastle upon Tynen kaupunginosat
Elswick

Elswick voi viitata seuraaviin: *Elswick, kylä Lancashiressa Englannissa *Elswick, alue Newcastle upon Tynen kaupungissa Englannissa *Elswick, englantilainen auto * Elswick Ordnance Company, sotatarvikkeita valmistava yritys, kuuluu Armstrong Whitworthiin
Elswick (Lancashire)

Elswick on noin asukkaan kylä ja kunta (civil parish) Fylden hallintopiirissä Lancashiressä Luoteis-Englannissa. Se sijaitsee Blackpoolin ja Longridgen välisen maantien varrella, reilun kilometrin itään vilkkaasta A585-valtatiestä. Kylän tärkein elinkeino on yhä maatalous, mutta merkittävä osa kyläläisistä käy töissä myös Prestonin, Blackpoolin ja Poulton-le-Fylden kaupungeissa. Elswick tunnetaan lähinnä Bonds of Elswick -jäätelötehtaastaan. Kylässä on myös palkittu ravintola The Ship ja Boot and Shoe -pubi. == Lähteet == == Aiheesta muualla == * Elswick Memorial United Reformed Church Luokka:Asutut paikat Lancashiressä Luokka:Englannin kylät Luokka:Englannin kunnat
Poliisien Palloseura

Poliisien palloseura (PPS) on vuonna 1967 perustettu helsinkiläinen pääasiassa lentopallon erikoisseura. Aluksi seura keskittyi poliisien kuntourheiluun, mutta aloitti tavoitteellisen kilpaurheilun 1970-luvulla. Vuonna 1981 PPS nousi lentopallon mestaruusliigaan. Seura pelasi liigassa aina vuonna 1998 tapahtuneeseen edustusjoukkueen konkurssiin saakka. Parhaat saavutukset olivat SM-pronssi vuonna 1996 ja Suomen cupin voitto vuosina 1983 ja 1996. Tällä hetkellä seuralla on naisten I-sarjassa pelaava joukkue sekä ikämies- ja -naisjoukkueita. == Saavutukset == ===Miehet=== * Suomen Cupin voitto 1983, 1996 ===Naiset=== *SM-hopeaa 1973, 1974 ===Nuoret=== *A-juniorien Suomen mestaruus 1983 == Aiheesta muualla == * Seuran kotisivu Luokka:Suomalaiset lentopalloseurat Luokka:Helsinkiläiset urheiluseurat
PPS

PPS voi tarkoittaa seuraavia: * PPS, Performance Pyramid System, suorituskykypyramidi * PPS, Polska Partia Socjalistyczna, Puolan sosialistinen puolue * PPS, neuvostoliittolainen konepistooli (mallit PPS-42 ja PPS-43) * PPS, Precise Positioning Service, GPS:n tarkempi, vain valtuutettujen käyttäjien käytössä oleva versio * PPS, post post scriptum, toinen jälkikirjoitus kirjeen lopussa * PPS, Poliisien Palloseura, helsinkiläinen lentopallon erikoisseura * PPS, Pakkalan Palloseura, vantaalainen jalkapalloseura * PPS, Postperikardiotomiaoireyhtymä * PPS, polyfenyleenisulfidi, polymeeri * .pps, yksi PowerPoint -tiedostojen tiedostopäätteistä == Lähteet ==
Kärppähait

Kärppähait (Hemigaleidae) on luomihaikalojen lahkoon kuuluva merissä elävä kalaheimo. ==Lajit== Kärppähaihin kuuluu seitsemän tai kahdeksan lajia neljässä suvussa. *Chaenogaleus macrostoma *Kärppähai (Hemigaleus microstoma) *Hemipristis elongatus *Hemipristis serra *Paragaleus leucolomatus *Atlantinkärppähai (Paragaleus pectoralis) *Paragaleus randalli *Paragaleus tengi ==Levinneisyys== Kärppähaiden heimon lajeja tavataan läheltä rannikkoa Atlantin itäosista sekä indopasifisen merialueen rannikkoseuduilta. Lajit elävät veden pintakerroksista aina 100 metrin syvyyteen. ==Anatomia== Kärppähait ovat suhteellisen pieniä haita ja ovat yleensä alle 1,4 metriä pitkiä. Suurikokoisin laji Hemipristis elongatus kasvaa noin 240 cm pitkäksi. Kärppähait ovat solakoita ja väritykseltään harmaita. Lajien silmät ovat soikeat ja silmien takana sijaitsevat hengitysaukot pienet. Selkäevistä etummainen on korkeampi ja takimmainen evistä on noin kaksi kolmasosaa etummaisen korkeudesta. Kärppähait muistuttavat koirahaita ja tiikerihaita, mutta eroaa koirahaista pyrstöeduskuoppansa ja tiikerihaista toisen selkäevänsä perusteella. Kärppähaiden ravintoa ovat pienet kalat, pääjalkaiset, äyriäiset ja piikkinahkaiset. Hampaat ovat pienet tai keskikokoiset ja niitä on kummassakin leuassa 25-43\. Eri sukujen lajit eroavat toisistaan hampaisen määrän ja muodon perusteilla. Erilaiset hampaiden muodot ovat sopeutuma erilaisiin saaliseläimiin. ==Kärppähait ja ihmiset== Kärppähaiden heimon lajien ei tiedetä hyökänneen ihmisten kimppuun. Joitakin lajeja pyydystetään ja syödään. Suurimpien lajien eviä myydään ja niiden öljyjä voidaan käyttää vitamiinilisänä. Kärppähait ovat kuitenkin harvinaisempia kuin tiikerihait tai vasarahait, eikä niiden pyytämisen ole niin suurta eikä taloudellisesti yhtä merkittävää. ==Lähteet== Luokka:Hait
Matti Jakobsson

Matti Antero Jakobsson (s. 1951Facta 2001, Täydennysosa 1990, WSOY 1990, s. 294 (lähde kattaa nimet ja syntymävuoden) Turku) on suomalainen tietojenkäsittelytieteilijä ja Vaasan yliopiston entinen rehtori. Jakobsson toimi Vaasan yliopiston rehtorina elokuusta 1998 joulukuuhun 2014. Hän oli kyseisen yliopiston historian viides rehtori. Jakobsson on työskennellyt Vaasassa vuodesta 1979, jolloin hänestä tuli silloisen Vaasan kauppakorkeakoulun tietojenkäsittelyopin lehtori. Vuonna 1983 hän aloitti tietojenkäsittelyopin apulaisprofessorina ja vuonna 1990 tietotekniikan professorina. Rehtorikautensa päätyttyä Jakobsson jatkoi vielä Vaasan yliopiston palveluksessa tittelillä johdon neuvonantaja. Akateemisen uransa alussa hän työskenteli vuosina 1975–1979 tietojenkäsittelyopin assistenttina ja matemaatikkona Turun yliopistossa. Sittemmin hänet on nimitetty Turun yliopiston tietojenkäsittelyopin dosentiksi. Jakobsson on koulutukseltaan filosofian tohtori, joksi hän väitteli vuonna 1981, pääaineenaan tietojenkäsittelyoppi. Tätä ennen hän oli valmistunut filosofian kandidaatiksi vuonna 1975, pääaineenaan sovellettu matematiikka, ja filosofian lisensiaatiksi vuonna 1978. Hän opiskeli Turun yliopistossa. == Lähteet == Luokka:Suomalaiset tietojenkäsittelytieteilijät Luokka:Vaasan yliopiston rehtorit Luokka:Vaasan yliopiston professorit Luokka:Suomalaiset professorit Luokka:Vuonna 1951 syntyneet Luokka:Elävät henkilöt
Etu-Kaukasia

Etu-Kaukasia tai Pohjois-Kaukasia (myös Ciskaukasia, ) on Venäjällä Kaukasusvuoriston pohjoispuolella sijaitseva maantieteellinen alue. Laajemmin se muodostaa osan Pohjois-Kaukasiaa. Alue rajoittuu pohjoisessa Kuman–Manytšin vajoamaan, lännessä Asovanmereen ja Kertšinsalmeen sekä idässä Kaspianmereen. Lännessä siihen kuuluu Kubanin–Asovanmeren alanko, Kubanin alajuoksun eteläpuolella sijaitseva loiva tasanko, Kubanjoen suisto sekä siihen liittyvä Tamanin niemimaa. Keskiosassa ovat Stavropolin ja Terekin–Sunžan ylängöt sekä niiden välisellä tasangolla kohoava Mineralnyje Vodyn vuoriryhmä (Beštau, Mašuk, Železnaja ym.). Itäosa käsittää Terekin–Kuman alangon. Etu-Kaukasian länsi- ja keskiosat ovat tärkeää maatalousaluetta. Idän puoliaavikkoa käytetään laidunmaana. Seudulla on öljy- ja kaasuesiintymiä. ==Katso myös== * Etelä-Kaukasia * Kaukasia * Kaukasus * Pohjois-Kaukasia ==Lähteet== Luokka:Kaukasia Luokka:Venäjän maantiede
Pohjois-Kaukasia

Pohjois-Kaukasia () on Venäjään kuuluva maantieteellinen alue. Se käsittää Etu-Kaukasian sekä Kaukasuksen pääjonon pohjoisrinteet Azerbaidžaniin kuuluvaa vuoriston itäosaa lukuun ottamatta. Pohjois-Kaukasiaan luetaan myös Ison- Kaukasuksen etelärinne lännestä aina Abhasian rajalle saakka. Maantieteellisessä Pohjois-Kaukasiassa sijaitsevia hallinnollisia alueita ovat Krasnodarin ja Stavropolin aluepiirit, Adygeia, Karatšai-Tšerkessia, Kabardi- Balkaria, Pohjois-Ossetia, Ingušia, Tšetšenia ja Dagestan. Siihen kuuluu myös Rostovin alueen eteläosa sekä osa Kalmukiasta. Pohjois-Kaukasian talousalue käsittää edellä mainittujen alueiden lisäksi koko Rostovin alueen. Sen ulkopuolelle jää Etu-Kaukasiaan kuuluva Kalmukian länsiosa. Pohjois-Kaukasiaa ja siihen kuuluvia tasavaltoja kutsutaan usein Pohjois-Kaukasukseksi. Suositeltavampaa on käyttää nimitystä Pohjois-Kaukasia, koska kaikki tasavallat käsittävät Kaukasusvuoriston lisäksi myös tasankoseutuja, joilla asuu suurin osa väestöstä. ==Katso myös== * Etelä-Kaukasia * Etu-Kaukasia * Kaukasia * Kaukasus ==Lähteet== == Aiheesta muualla == Luokka:Kaukasia Luokka:Venäjän maantiede
Press-on-Regardless Rally

Press-on-Regardless Rally on Detroitissa järjestettävä tierallikilpailu. Kilpailu järjestettiin ensimmäistä kertaa vuonna 1949 ja vuodesta 1950 lähtien kilpailu on järjestetty aina vuosittain. Se on Yhdysvaltain vanhin yhtäjaksoisesti järjestetty rallikilpailu. Ralli järjestettiin alun perin tasanopeusajona, jossa autokuntien tuli noudattaa reitille ennakkoon määrättyä keskinopeutta mahdollisimman tarkasti. Ensimmäinen erikoiskoetyyppinen osuus tuli mukaan vuoden 1968 ralliin, ja 1970-luvun alkuun mennessä ralli oli muuttunut kokonaan erikoiskoekilpailuksi. Vuosina 1973 ja 1974 kilpailu oli ralliautoilun MM-sarjan osakilpailu. Tuolloin kilpailun voittivat kanadalainen Walter Boyce ja ranskalainen Jean-Luc Thérier. Suomalaisista kilpailun ovat voittaneet Taisto Heinonen vuonna 1979 ja Hannu Mikkola vuonna 1983. Rallista tuli jälleen tasanopeusajo vuonna 1994. == Lähteet == Luokka:Rallin MM-sarjan osakilpailut Luokka:Detroitin urheilu Luokka:Yhdysvaltain moottoriurheilu
Eeva Koivusalo

Eeva Koivusalo (s. 18. maaliskuuta 1963 Seinäjoki) on suomalainen muusikko. Hän on toiminut basistina, sovittajana, tuottajana ja säveltäjänä. Julkisuuteen Koivusalo tuli 1980-luvun alussa Se-yhtyeen basistina. Tämän jälkeen hän on soittanut muun muassa Liisa Akimofin, Niko Ahvosen, Maritta Kuulan ja Jukka Pojan yhtyeissä. Koivusalo on myös säveltänyt elokuvamusiikkia. Koivusalo tekee yhteistyötä Liisa Luxin ja Rosa Liksomin kanssa Liksom Lux -projektissa muusikkona, tuottajana ja taiteellisena johtajana. == Lähteet == * === Viitteet === Luokka:Suomalaiset basistit Luokka:Suomalaiset rockmusiikin säveltäjät Luokka:Suomalaiset elokuvasäveltäjät Luokka:Suomalaiset sovittajat Luokka:Suomalaiset musiikkituottajat Luokka:Vuonna 1963 syntyneet Luokka:Elävät henkilöt
KNM Harald Haarfagre (1897)

KNM Harald Haarfagre oli Norjan laivaston toisessa maailmansodassa palvellut Tordenskjold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940. == Valmistus == Alus tilattiin 1896 Armstrongin Low Walkerin telakalta Elswickistä. Suunnittelijana oli Phillip Watts. Köli laskettiin 18. maaliskuuta 1896 telakkanumerolla 648. Alus laskettiin vesille 4. tammikuuta 1897. Aluksen viimeiset telakan koeajot päättyivät ja se luovutettiin tilaajalle 10. kesäkuuta 1898.Brook, Peter s. 205 == Palvelus == Harald Haarfagre todettiin sotaan kelpaamattomaksi 1930-luvun puolivälissä. Saksan hyökättyä Norjaan huhtikuussa 1940 alus jäi saksalaisille. == Thetis == Saksan laivasto muutti aluksen ilmatorjuntatehtäviin aseistettuna kuudella 105, kahdella 40 ja neljällätoista 20 millimetrin ilmatorjuntatykillä ja nimesi sen Thetikseksi. == Toisen maailmansodan jälkeen == Alus palautettiin Saksan antauduttua ja Euroopan sotatoimien päätyttyä Norjan laivastolle, joka sijoitti sen majoituskäyttöön sekä kuljettamaan saksalaisia sotavankeja. Alus myytiin romutettavaksi 1948. ==Lähteet== * * === Viitteet === Luokka:Norjan laivaston Tordenskjold-luokan rannikkopanssarilaivat Luokka:Armstrongin valmistamat alukset
Ljah’avitšy

Ljah’avitšy () eli Ljahovitši () on pientalovaltainen pikkukaupunki ja hallintopiirin keskus Valko-Venäjän Brestin alueen pohjoisosissa. Kaupungin mukaan nimetyn Ljah’avitšskin piirin naapureina ovat Baranavitšy luoteessa, Njasviž koillisessa, Kletsk idässä, Hantsavitšy etelässä ja Ivatsevitšy lounaassa. Lokakuun 2009 väestönlaskennan mukaan koko hallintopiirissä asui 30 498 henkeä, mikä sisältää Ljah’avitšyn kaupunkiväestön (10 997). == Liikenne == Kaupungin linja-autoasema sijaitsee keskustan länsiosissa ja rautatieasema noin 2,5 km keskustasta lounaaseen. Liikenteellisesti merkittävä on kantatie P4, joka luo maantieyhteyden Baranavitšyyn (20 km:n päässä). Tämän kaupungin itäosien kautta päästään kantateille P2 ja P5 sekä moottoritielle M1. Ljah’avitšystä etelään mentäessä kantatie P4 liittyy 11 kilometrin päässä poikittaiseen P43-kantatiehen. == Lähteet == == Aiheesta muualla == *Kaupunkikuvaus (bycity.org) *Kaupunkikuvaus (garady.org) *Tietoa kaupungista ja hallintopiiristä (dorogiby.info) *Kaupunkikeskustan kartta (bycity.org) *WikiMapia karttalinkki, kohteiden selitykset pääosin , tai *Neuvostoliiton aikaista 1:200 000 topografikarttaa alueesta *Valko-Venäjän juna-aikatauluja *Kuvia kaupungin rakennuksista (globus.tut.by) Luokka:Brestin alueen kaupungit
(202421) 2005 UQ513

(202421) 2005 UQ513 on cubewano, jonka absoluuttinen kirkkaus on 3,4."JPL Small-Body Database Browser: (2005 UQ513)" Tämä tarkoittaa, että se on yksi varteenotettavimmista kääpiöplaneettaehdokkaista. (202421) 2005 UQ513:n pinnalla vaikuttaisi olevan jonkin verran vesijäätä. Tällä hetkellä (202421) 2005 UQ513 on 48.7 AU:n päässä Auringosta. (202421) 2005 UQ513:n apogeum tapahtunee vuonna 2124. ==Lähteet== *Numbered minor planets ===Viitteet=== Luokka:Transneptuniset kohteet Luokka:Kuiperin vyöhyke Luokka:Mahdolliset kääpiöplaneetat
Washington Capitols

Washington Capitols oli vuosina 1946–1951 toiminut NBA-seura. Capitols pelasi parhaimmillaan sarjan loppuotteluissa. == Historia == Seura perustettiin vuonna 1946 BAA:n syntymisen myötä. Joukkueen omistajana toimi Mike Uline ja seura oli ainoita BAA-seuroja, jolla ei ollut yhteyttä jääkiekkoseuroihin. Capitolsin ensimmäiseksi päävalmentajaksi hankittiin Red Auerbach, joka keräsi joukkueen laivaston miehistä. Joukkue voitti kauden aikana 49 ottelua ja hävisi vain 11. Pudotuspeleissä seura eteni välieriin saakka. Kaudella 1948–1949 Capitols voitti jälleen divisioonansa mestaruuden ja eteni aina sarjan loppuotteluihin asti. Loppuottelusarjassa seura kohtasi Minneapolis Lakersin, mutta loukkaantumisista kärsinyt Capitols hävisi ottelusarjan voitoin 4–2. Kolmen kauden jälkeen Auerbach lähti seurasta. Seuran kahtena viimeisenä kautena joukkue hävisi enemmän pelejä kuin voitti. Kaudella 1950–1951 joukkueessa pelasi sarjan historian ensimmäinen afroamerikkalainen pelaaja, Earl Lloyd. Vuonna 1951 seura jättäytyi pois NBA:sta. == Lähteet == == Aiheesta muualla == *Basketball-Reference Luokka:Yhdysvaltalaiset koripalloseurat Luokka:Washingtonin (DC) urheilu
Ei paluuta

Ei paluuta () on Andrei Tarkovskin ohjaama neuvostoliittolainen elokuva toisen maailmansodan eli neuvostoliittolaisittain Suuren isänmaallisen sodan ajan partisaanina toimineesta lapsisotilaasta Ivanista. Vuonna 1962 valmistunut Ei paluuta oli Tarkovskin esikoiselokuva. Se herätti maailmanlaajuista mielenkiintoa ja voitti nopeasti lukuisia palkintoja kuten Venetsian filmijuhlien Kultaisen leijonan (1962). Elokuvan päähenkilön, alkuvaiheessa 12-vuotiaan Ivanin isä on kuollut sodassa. Ivan jää orvoksi, kun saksalaiset ampuvat hänen äitinsä ja sisarensa. Ivan liittyy partisaaneihin ja hankkii tiedustelijana tietoja muun muassa vierailemalla joen vastarannalla, vihollisen puolella. Elokuvassa kovimpiin kokemuksiin viitataan osaksi epäsuorasti. Esimerkiksi eturintaman upseerin todetessa, ettei sota ole poikasille, Ivan vastaa kysymällä, onko päällikkö käynyt Trostianetšissa. Maantieteellisesti elokuva ja suomeksi tekstitetyllä DVD-videolla mukana oleva Sodan lapset-dokumentti viittaa moniin paikkoihin Neuvostoliitossa, nykyisen Valko-Venäjän, Ukrainan ja Venäjän alueella. == Aiheesta muualla== * Ei paluuta Kansallisen audiovisuaalisen arkistossa (kava.fi) * Ei paluuta (Ivanovo destsvo) Suomeksi tekstitetty dvd Helmet-kirjastoissa (helmet.fi) Luokka:Neuvostoliittolaiset_elokuvat Luokka:Vuoden 1962 elokuvat Luokka:Andrei Tarkovskin ohjaamat elokuvat Luokka:Sotadraamat Luokka:Neuvostoliitossa tapahtuvat elokuvat
Eksemptio

Eksemptio (myös eksemtio, , pois ja emptio, otto)Suomalainen tietosanakirja, Weilin+Göös 1989–1993, ISBN 951-35-4644-6, hakusana eksemptio. liittyy yleensä oikeustieteeseen ja tarkoittaa poikkeusta ja vapautusta yleisestä säännöstä tai rasituksesta.Otavan iso tietosanakirja, Otava 1960–1965, hakusana eksemptio. Nimitys liittyy erityisesti katolisen kirkon kirkko-oikeuteen. Tällaisella poikkeussäännöllä hengellinen laitos tai virkamies (esimerkiksi luostari tai piispa) vapautetaan tavanomaisesta hengellisestä tuomiovallasta ja alistetaan ylemmän hengellisen viranomaisen tai paavin alaiseksi.Uusi tietosanakirja, Tietosanakirja oy 1960–1966, hakusana eksemptio. Eksemptiota nautti esimerkiksi ranskalainen Clunyn luostari, kun se oli alistettuna paavin alaiseksi. Myöhemmin samassa asemassa ovat olleet munkkikunnat ja muut sääntökunnat. ==Lähteet== Luokka:Uskonnolliset lait
Daniela Merighetti

Daniela Merighetti (s. 5. heinäkuuta 1981 Brescia) on italialainen alppihiihtäjä. Hän edustaa seuratasolla GS Fiamme Giallea. Merighetti on kilpaillut maailmancupissa vuodesta 2000 lähtien. Hän on päässyt kolmen parhaan joukkoon kuudessa kilpailussa. Maaliskuussa 2003 hän sijoittui toiseksi Åren suurpujottelussa, tammikuussa 2012 hän voitti syöksylaskun Cortina d'Ampezzossa, helmikuussa 2012 hän oli kolmas Banskon supersuurpujottelussa ja tammikuussa 2013 hän oli toinen Sankt Antonin syöksylaskussa. Hän oli kolmas Cortina d'Ampezzon syöksylaskussa tammikuussa 2015 ja La Thuilen syöksylaskussa helmikuussa 2016. Merighetti osallistui olympialaisiin ensimmäistä kertaa vuonna 2006. Tuolloin hän oli syöksylaskussa kolmaskymmenestoinen, mutta ei saanut tulosta pujottelussa eikä alppiyhdistetyssä. Hän oli seuraavan vuoden MM-kisoissa superalppiyhdistetyssä viidestoista ja syöksyssä seitsemästoista. Merighetti oli syöksylaskussa kuudestoista Val d'Isèren MM-kisoissa 2009. Hän osallistui Vancouverin olympialaisissa 2010 sekä supersuurpujotteluun, alppiyhdistettyyn että syöksylaskuun, mutta keskeytti joka lajissa. Garmisch-Partenkirchenin MM- kisoissa 2011 hän oli syöksylaskussa seitsemäs ja supersuurpujottelussa yhdeksäs. Schladmingin MM-kilpailuissa 2013 hän sijoittui supersuurpujottelussa seitsemänneksi. Sotšin olympialaisissa 2014 hän oli syöksylaskussa neljäs ja Vailin / Beaver Creekin MM-kilpailuissa 2015 kahdeksas. == Lähteet == == Aiheesta muualla == * Merighetin kotisivut Luokka:Italialaiset alppihiihtäjät Luokka:Vuonna 1981 syntyneet Luokka:Elävät henkilöt
Asuntotontti

Asuntotontti oli Suomen asutustoimintaan liittyvä tilamuoto. Asuntotontteja muodostettiin yleensä asutuskeskusten läheisyyteen. Tontin pinta-ala määräytyi sen suuruiseksi, että se soveltui asuinrakennukselle, mutta ei maatalouden harjoittamiseen. Tavallisesti asuntotontin ala oli yli 2 000 neliömetriä.Otavan iso tietosanakirja, Otava 1960–1965, hakusana asuntotila. Asuntotontin lähikäsitteitä ovat pinta-alaltaan suuremmat asuntotila, asuntoviljelystila ja viljelystila. ==Lähteet== Luokka:Suomen asutustoiminta
Last Episode

Last Episode (aiemmin Last Epitaphhttp://www.discogs.com/label/Last+Epitaph) oli saksalainen levy-yhtiö, joka julkaisi levyjä mm. Damnationille, Behemothille ja Hermhille. ==Lähteet== Luokka:Saksalaiset levy-yhtiöt Luokka:Black metal -levy-yhtiöt
Américo Tomás

Américo de Deus Rodrigues Tomás (19. marraskuuta 1894 – 18. syyskuuta 1987) oli portugalilainen amiraali ja poliitikko. Hän oli Portugalin presidentti vuosina 1958–1974. ==Lähteet== == Aiheesta muualla == Luokka:Portugalin presidentit Luokka:Portugalilaiset sotilaat Luokka:Amiraalit Luokka:Vuonna 1894 syntyneet Luokka:Vuonna 1987 kuolleet
Bobby Beausoleil

Robert Kenneth "Bobby" Beausoleil (s. 6. marraskuuta 1947 Santa Barbara, Kalifornia) on yhdysvaltalainen muusikko, säveltäjä ja näyttelijä. Hän tunnetaan myös läheisestä suhteestaan Charles Mansonin perheeseen sekä Gary Hinmanin murhasta 27. heinäkuuta 1969. Beausoleil tuomittiin elinkautiseen vankeuteen. Tammikuussa 2019 – 50 vuoden vankeuden jälkeen – Kalifornian ehdonalaislautakunta suositteli hänen vapauttamistaan. == Musiikki- ja elokuvaura == Beausoleil soitti 1960-luvulla muun muassa Arthur Leen Love- yhtyeessä ja kitaraa sekä sitaria Magick Powerhouse of Oz-yhtyeessä. Elokuvaohjaaja Kenneth Anger halusi Beausoleilin säveltävän musiikin Lucifer Rising -elokuvaansa. He kuitenkin riitautuivat ja Beausoleil varasti Angerin auton, elokuvakamerat ja 500 metriä jo kuvattua elokuvaa. Anger otti kuitenkin yhteyttä uudestaan Beausoleiliin vuonna 1976. Nyt tällä olikin runsaasti aikaa sävellystyöhön kärsiessään elinkautista. Beausoleil esiintyy myös Angerin 11-minuuttisessa lyhytelokuvassa Invocation of My Demon Brother roolittaen Luciferia muun muassa Angerin itsensä ja Anton LaVeyn kanssa vuonna 1969.Lachman Gary, Tajunnan alkemistit, LIKE 2003,s.247,290-295,300,311,315,332 ===Lucifer Rising-soundtrack=== Lucifer Rising elokuvan soundtrack sävellettiin ja äänitettiin vuosina 1976-1979 ja julkaistiin vinyylinä 1981 ja CD-formaatissa 2005 ====Kappalelista==== ===Kokoonpano albumilla=== *Bobby Beausoleil - sähkökitara, bassokitara *Steve Grogan - sähkökitara *Richard Sutton - Sähköurut, sähköpiano *Andy Thurston - Rummut *Tim Wills - Sähköpiano == Lähteet == * === Viitteet === == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset muusikot Luokka:Yhdysvaltalaiset rikolliset Luokka:Yhdysvaltalaiset elinkautisvangit Luokka:Vuonna 1947 syntyneet Luokka:Elävät henkilöt
Portugalin pääministeri

Portugalin pääministeri () on Portugalin hallituksen johtaja, joka on tavallisesti suurimman parlamenttipuolueen puheenjohtaja. Hänet nimittää presidentti. Nykyinen pääministeri Luís Montenegro on ollut virassa huhtikuuta 2024 lähtien. ==Katso myös== *Luettelo Portugalin pääministereistä *
Tarapacá

Tarapacán alue on yksi Chilen 15 hallinnollisesta alueesta. Sen virallinen järjestysnumero on I ja pääkaupunki Iquique. Vuoden 2017 väestönlaskennassa alueella oli 330 558 asukasta. Sen pinta-ala on 42 226 neliökilometriä. Maipon laakso Tarapacan alueella on Chilen perinteisintä viininviljelyaluetta.About Us Vino Tarapaca == Lähteet == == Aiheesta muualla == Luokka:Chilen alueet
KNM Rjukan (1860)

KNM Rjukan oli Norjan laivaston Rjukan-luokan 2. luokan tykkivene, joka laskettiin vesille 1860. == Palvelus == Alus muutettiin vuonna 1893 esikuntalaivaksi, jolloin sen aseistukseksi tuli kaksi 65 ja kaksi 37 millimetrin tykkiä. Alus poistettiin ensimmäisen maailmansodan päätyttyä palveluksesta ja se myytiin.Conway's 1906-1921 s. 348 == Lähteet == * * ===Viitteet=== Luokka:Norjan laivaston Rjukan-luokan tykkiveneet
Georgetownin yliopisto

Georgetownin yliopisto on jesuiittojen ylläpitämä yksityinen yliopisto Georgetownin historiallisessa kaupunginosassa Washingtonissa Yhdysvalloissa. Yliopiston on perustanut Baltimoren piispa John Carroll vuonna 1789, ja se on maan vanhin katolinen yliopisto.The 25 Oldest Colleges in America , Niche- korkeakoulusivusto. Viitattu 12.10.2016. Vuonna 2016 U.S. News & World Report -lehden rankingissä Georgetownin yliopisto sijoitettiin 20. tilalle parhaiden yhdysvaltalaisyliopistojen joukossa.National Universities Rankings , U.S. News & World Report 2016. Viitattu 12.10.2016. ==Lähteet== == Aiheesta muualla == Luokka:Washingtonin (DC) yliopistot ja korkeakoulut Luokka:Yhdysvaltain katoliset yliopistot ja korkeakoulut Luokka:Kristinusko Washingtonissa (DC)